**SREDA, 18.3.2020**

**SLJ – 1. ura: Tone Pavček: Pretepač**

**Berilo, stran 78**

Tone Pavček je napisal pesem z naslovom Pretepač. Ali lahko iz naslova napoveste, o čem bo pesem govorila?

Preberite jo v berilu na strani 78.

Ustno odgovori na vprašanja:

* O čem govori pesem?
* Koliko književnih oseb nastopa v pesmi?
* Kako je ime prvemu fantu? Kje živi?
* Kako je ime drugemu fantu? Kje živi?
* Koliko misliš da sta fanta stara?
* Sta fanta prijatelja ali sovražnika?
* Kaj je v pismu napisal Pepe?
* Komu je pisal? Zakaj mu je pisal?
* Kako pesnik imenuje Pepeta? Kako bi mu še lahko drugače rekli?
* Kaj ti misliš o pretepanju?

V zvezek napiši, kakšen fant je Pepe Nagaja in zakaj ima tak priimek.

Pesem večkrat preberi.

**2. ura: Glavni in vrstilni števniki**

**DZ, str. 23**

Poglej si power point in reši vaje v delovnemu zvezku na strani 23.

**ŠPO – Sprehod**

Izkoristi lepo vreme in se odpravi na daljši sprehod v naravo. Ne pozabi opazovati naravo, ki se že prebuja in naznanja pomlad.

**MAT – Poštevanka števila 1**

**DZ, str. 83**

V delovnem zvezku na strani 83 reši naloge poštevanke št. 1.

Lahko si poštevanko tudi zapišeš v zvezek. Ugotovimo, da so števila 1, 2, 3, 4, 5, 6, 7, 8, 9 in 10 večkratniki števila 1.

**DODATNI POUK**

Tisti, ki tekmujete ... Pošiljam dve poli matematičnega tekmovanja Kenguru. Trenutno je tekmovanje odpovedano oziroma prestavljeno, nov datum pa še ni določen.

Leto 2018 (str. 9 – 12)

Leto 2017 (str. 8 – 10)